Profunde litteris Graecis Latinisque institutus et factus doctor earundem litterarum in universitate Basilensi anno vicesimo quarto vitae suae, scripsit aliquot clarissimos libros potentissimos qui totum saeculum et expresserunt et affecerunt. Nonnulla carmina philosophica quoque composuit, posita in initio et fine operum De scientia iucunda ac Ultra bonum malumque. Late cognitum est opus suum Sic Dixit Zarathustra, in quo sententias suas poetica lingua docet. Nietzsche est maxime insignis ut auctor sententiarum brevium et gravium sicut "Deus mortuus est."